English: On the 'in principle' point, I made the point earlier, we are not saying, 'Thanks very much; we kind of agree with you, but we're going to do it a different way.' What we are saying is that we accept all of the recommendations and we are working through a detailed plan to come back - I'm very happy to keep Members updated with that - on each one to make sure that we know exactly what we're going to do in order to implement each one, and we are not yet in a position to be able to say that. As I said, I'm happy to share what we've got by way of a project plan at the moment. It has some detail in it; there's not as much detail in it as I would like. And then as that project plan is developed, I'm more than happy to place it in the Library on a regular basis and let Members know that I've done that so that people can follow it through. I am proposing to come back with an oral statement around October to put more flesh on this, and I hope then to be able to say something more about the secondary legislation that we're able to do, what the regulations might look like, and what the reissued guidance might look like. So, I absolutely propose to keep Members completely up-to-date. We are looking to see what loan finance can be made available in certain sectors, because there is an issue about retrofit - how can we afford the retrofit? And I have to say, it's not just for sprinklers - there's a whole series of other things around fire doors and non-aluminium composite material cladding and all kinds of other stuff that need to be retrofitted that we need to find solutions to. So, there are some really complex things in here. There's the immediate issue of ACM cladding, which we've addressed and is sorted out, but there are other areas where there are complex issues around the ability of fire doors to actually hold back fire, the safety involved in that and so on, which we need to work through. We need to have proper proposals for what we can do with that. And as I said in response to John Griffiths, there are some complex arrangements around the regulation of this. Who can act? Who will the duty holders be? What will that duty look like that we need to put in place before we can legislate? These things are very complicated. The road map works, but there are several decision points along it that we need to work through. And each time we make one of those decisions, it ripples across some of the rest of it, so we have to just make sure we don't have unintended consequences as we go across. So, for example, if we're to say that building control are the regulator in the local authority, are we to take away their ability to sell building control out and have a revenue stream from that? If we are to do that, then how are they to fund the building control regulation services? So, there are some real issues here in making what would appear to be a straightforward decision but actually then has all kinds of ramifications around it.
Welsh: O ran y pwynt 'mewn egwyddor', fe wnes i'r pwynt yn gynharach, nid ydym yn dweud, 'Diolch yn fawr iawn; rydym ni'n cytuno â chi mewn ffordd, ond rydym ni am ei wneud yn wahanol.' Yr hyn yr ydym ni'n ei ddweud yw ein bod yn derbyn yr holl argymhellion ac rydym yn gweithio trwy gynllun manwl i adrodd yn ôl - rwy'n hapus iawn i roi'r wybodaeth ddiweddaraf i'r Aelodau am hynny - ar bob un i sicrhau ein bod yn gwybod yn union beth yr ydym yn mynd i'w wneud er mwyn gweithredu pob un, ac nid ydym mewn sefyllfa eto i allu dweud hynny. Fel y dywedais, rwy'n hapus i rannu'r hyn sydd gennym ni o ran cynllun prosiect ar hyn o bryd. Mae'n cynnwys rhai manylion; nid oes cymaint o fanylion ynddo ag y byddwn i'n dymuno. Ac yna wrth i'r cynllun prosiect hwnnw gael ei ddatblygu, rwy'n fwy na pharod i'w roi yn y Llyfrgell yn rheolaidd a rhoi gwybod i'r Aelodau fy mod i wedi gwneud hynny er mwyn i bobl allu ei ddilyn. Rwyf yn bwriadu dod yn ôl â datganiad llafar tua mis Hydref i ymhelaethu ar hyn, ac rwy'n gobeithio wedyn y byddaf i'n gallu dweud rhywbeth mwy am yr is-ddeddfwriaeth yr ydym yn gallu ei gwneud, sut bethau fydd y rheoliadau, a sut bethau fydd y canllawiau a gaiff eu hailgyhoeddi. Felly, rwy'n cynnig yn llwyr y dylid rhoi'r holl wybodaeth ddiweddaraf i'r Aelodau. Rydym yn edrych i weld pa gyllid benthyciad a all fod ar gael mewn rhai sectorau, oherwydd bod cwestiwn ynghylch ôl-osod - sut allwn ni fforddio'r ôl-osod? Ac mae'n rhaid imi ddweud, nid yw hyn ar gyfer systemau chwistrellu yn unig - mae yna rhestr gyfan o bethau eraill fel drysau tân a chladin deunydd cyfansawdd nad yw'n alwminiwm, a phob math o bethau eraill y mae angen eu hôl-osod ac y mae angen i ni ddod o hyd i atebion ar eu cyfer. Felly, mae yna bethau cymhleth iawn yn hynny o beth. Mae yna'r broblem uniongyrchol o gladin ACM, yr ydym ni wedi mynd i'r afael ag ef, ond mae yna feysydd eraill lle ceir problemau cymhleth o ran gallu drysau tân i ddal tân yn ôl mewn gwirionedd, y diogelwch sy'n gysylltiedig â hynny, ac yn y blaen, ac mae angen inni weithio trwy'r rhain. Mae angen inni gael cynigion priodol ar gyfer yr hyn y gallwn ei wneud gyda hynny. Ac fel y dywedais wrth ymateb i John Griffiths, mae yna drefniadau cymhleth o ran rheoleiddio hyn. Pwy all weithredu? Pwy fydd deiliaid y ddyletswydd? Sut beth fydd y ddyletswydd honno y bydd angen inni ei rhoi ar waith cyn y gallwn ni ddeddfu? Mae'r pethau hyn yn gymhleth iawn. Mae'r cynllun yn gweithio, ond mae nifer o gamau penderfynu ar hyd y ffordd honno y mae angen inni weithio arnyn nhw. Bob tro y byddwn yn gwneud un o'r penderfyniadau hynny, mae'n effeithio ar y gweddill, felly mae'n rhaid i ni wneud yn siŵr nad ydym yn creu canlyniadau anfwriadol wrth i ni wneud hynny. Felly, er enghraifft, pe byddem ni'n dweud mai rheolaeth adeiladu yw'r rheoleiddiwr yn yr awdurdod lleol, a ydym ni i gael gwared ar eu gallu i werthu'r gwasanaeth rheolaeth adeiladu a chael ffrwd refeniw o hynny? Os ydym am wneud hynny, sut byddan nhw'n ariannu'r gwasanaethau rheoleiddio rheolaeth adeiladu? Felly, mae rhai problemau gwirioneddol yma wrth wneud penderfyniad sy'n ymddangos yn syml ond sydd, mewn gwirionedd, â phob math o oblygiadau yn gysylltiedig ag ef.